gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl en gl gl gl gl gl es es gl gl gl nl gl gl de en sv fr de de gl gl gl gl gl gl gl es gl gl gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - O francés Frederic Belaubre queda campión de Europa, e Gómez Noya é sétimo
Domingo, 02 de outubro de 2022
O ferrolán non puido revalidar o título conseguido hai un ano en Copenhague. Nas mulleres gañou a favorita, Vanessa Fernandes, quen ademais competía na casa.
Tags: Campionato de Europa Javier Gómez Noya Lisboa triatlón
Frederic Belaubre entrando na meta
O francés Frederic Belaubre proclamouse este sábado, campión de Europa de triatlón ao gañar a proba disputada en Lisboa, na que o galego Javier Gómez Noya non puido revalidar o título conseguido hai un ano en Copenhague, ao terminar sétimo. É a primeira proba internacional de triatlón que non gaña Gómez Noya nos últimos oito meses, nos que fixo 18 podios consecutivos.
Belaubre era un dos principais rivais do galego, e demostrou a súa forza en Lisboa cubrindo o percorrido de 1.500 metros a nado, 40 quilómetros en bici e dez más de carreira a pé, nunha hora, 53 minutos e tres segundos, roubándolle xusto 20 segundos ao seu compatriota Tony Moulai, que levou a medalla de plata. O bronce foi para o suízo Olivier Marceau, que entrou terceiro a 51 segundos. Gómez Noya terminou a 1:42 de Belaubre.
O outro galego na competición, Iván Raña, entrou finalmente na posición 18, facendo o percorrido todo nunha hora e 56 minutos.
A portuguesa Vanessa Fernandes conseguiu o seu quinto título europeo consecutivo, ademais correndo na casa, ante os seus seguidores. Fernandes, de 22 anos, dominou claramente e demostrou porque é hoxe a número un en Europa, ademais de ser a vixente campioa do mundo. A portuguesa fixo a percorrido da proba en 2 horas, 5 minutos de 46 segundos. A medalla de prata foi para a italiana Nadia Cortassa e o bronce foi para a sueca Lisa Norden.
A galega Pilar Hidalgo, que tamén estaba presente en Lisboa, tivo que abandonar. A mellor situada na clasificación final do equipo estatal foi a madrileña Marina Damlaimcourt, que entrou de 21.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
A portuguesa Vanessa Fernandes no podio da proba continental
Gómez Noya correndo polas rúas de Pontevedra o pasado 19 de abril
Os pilotos galegos non participan no Campionato de España de Motocross GZ-Deportiva
A Liga de Traíñas xa é cousa de dous GZ-Deportiva
Quenda para as estrelas ciclistas do futuro GZ-Deportiva
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto